钦定古今图书集成/方舆汇编/职方典/第1435卷 > 《韬真观》
## 钦定古今图书集成/方舆汇编/职方典/第1435卷 > 《韬真观》

出白沙洞门而西，左右皆小峰相对。山北平畴，孤烟
落照，茅茨篁竹间，始有人居，曰“道村。”其东南诸峰间，
见层出寒松古樾，蓊郁杳蔼，有洞掩映其间，曰“韬真观。”中有石碣，记南汉时中官陈君所经营。及今近二
百年，醮坛道院故址，尽没榛莽道芜，不可行。予至，亟
令火而焚之，课仆从葺茅斋一间，为食息处。修治扫
“除，鸣钟鼓，奉香火，已觉洞前山川改观矣。”左右二石
室，其深四五寻，石床相对，大冬亦温，疑下积硫黄之
气而然。其一狭而长，扪壁度穴，直抵玉虚洞后山而
出，约不啻里馀也。观之上，重重如层楼复阁。其下溪
涧映带，如长虹巨蟒。其外乱石崖立，绝如人家假山。
有靡丽如罗縠者，有雕镂如珠带者，有明洁如金玉，
有涟漪如渊波者，其各体异状，亦多怪也。读其《碣》云：
“岩洞多嵌空，或深数尺，遂积土以实之。”予陋之曰：“大
为洞，小为穴，凡石以嵌空为奇，政欲空所有，安可实
所无哉？”今俯观者如绮疏藻井，旁通者如瓮牖圭窦，
凹者如圈如臼，凸者如䔲如盖。阴阳阖辟，呀天穴地，
岂不奇哉！乃实而夷“之，使吾不获见造化之全巧，顾
不惜哉！”茅斋之右有石窟，高深丈馀，古木垂盖，藤萝
环绕，予终日坐卧其中，遂私其言曰：“兹观当勾漏之
中，旁邻玉虚，面揖玉田，东望宝圭，三里抵普照岩，前
抵独秀岩，渔歌樵吹，鸡犬相闻。吾侪得三四人，从者
五六人，相与耕田凿井，暇则往来徜徉其间，或有葛
翁之”来，秘方刀圭，可幸而观也。因问村甿曰：“道人有
居此者乎？”村甿曰：“一老黄冠，隶名兹观久矣。然去四
十里而家，岁或一来，来未尝留宿。”予额蹙曰：“有志于
此者，何惮远而不来，而有此佳景，迷不肯住，世间凡
骨，何其滔滔耶？”